Hiort (an anv gouezelek; Saint Kilda, e saozneg, met neus sant anavezet ebet gant an anv-se ha nouzer ket a belech e teu, ha diwar treuzkompren eo moarvat), a zo un enezeg didud, e gwalarn Inizi Gall, e kornôg Bro-Skos. Emañ er gwalarn da Uibhist a Tuath er Meurvor Atlantel, hag inizi kornôkañ Bro-Skos int<ref>Da lavarout eo ma lezer er-maez Rockall, a zo tabut etrebroadel diwar he statud. Sellout ouzh MacDonald, Fraser (2006) The last outpost of Empire: Rockall and the Cold War] Journal of Historical Geography. 32 pages 627–647. Retrieved 1 August 2007.</ref> Hirta eo an enezenn vrasañ, gant an torraodoù uhelañ a challer kavout er Rouantelezh-Unanet. Melestret eo an inizi gant Comhairle nan Eilean Siar.. Didud eo abaoe 1930, pa oa bet skarzhet an enezourien, nemet dalchet eo hiziv gant an arme saoz. Kent se e oa bet tud en inizi abaoe 2xa0000 bloaz. Moarvat nint ket bet ouzhpenn 180 en holl war un dro, ha sur eo ne oant ket ouzhpenn 100 goude 1851.